Was uns au positiv  überrascht het isch s  Wätter. Dure Daag dure hets bis zu 24 Grad, z'Nacht kiehlts rächt ab. Trotzdäm laufe do alli mit lange Hose, Winterjacke mit Pelzkapuze und so wiiter ume. Klaaaaar, es isch Winter. Viel kälter wirds do nid…wenn solle sie also sunscht ihri Schäl gniesse? Sogar d Heizige laufe uf Hochtoure im Hotelzimmer. Mr mien quasi d Klimaalag iischalte zum die Hitz wieder usegriege, wo do künstlich entstoht.